pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด พม. กำชับ ช่วยฟื้นฟูเยียวยาทุกครอบครัวเปราะบางจากเหตุพลุระเบิด จ.นราธิวาส ให้กลับมาใช้ชีวิตได้ปกติสุขโดยเร็วที่สุด
วันจันทร์ที่ 28 สิงหาคม 2566
ปลัด พม. กําชับ ช่วยฟื้นฟูเยียวยาทุกครอบครัวเปราะบางจากเหตุพลุระเบิด จ.นราธิวาส ให้กลับมาใช้ชีวิตได้ปกติสุขโดยเร็วที่สุด
ปลัด พม. กําชับ ช่วยฟื้นฟูเยียวยาทุกครอบครัวเปราะบางจากเหตุพลุระเบิด จ.นราธิวาส ให้กลับมาใช้ชีวิตได้ปกติสุขโดยเร็วที่สุด
เมื่อวันที่26 ส.ค. 66เวลา 13.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวง พม. โดยพัฒนาสังคมและความมั่นคงของมนุษย์จังหวัดนราธิวาส และหน่วยงานทีม One Home พม. จังหวัดนราธิวาส ได้ลงพื้นที่ช่วยเหลือพี่น้องประชาชน โดยเฉพาะครอบครัวเปราะบาง ตั้งแต่วันแรกที่เกิดเหตุพลุระเบิดในพื้นที่ตําบลมูโนะ อําเภอสุไหงโก-ลกซึ่งวันนี้ ตนพร้อมคณะผู้บริหารกระทรวง พม. ได้เดินทางมาลงพื้นที่ตําบลมูโนะ เพื่อเยี่ยมพบปะพูดคุยและให้กําลังใจพี่น้องประชาชน 7 ครอบครัวเปราะบางที่มีสมาชิกทั้งเด็กเล็ก ผู้สูงอายุ คนพิการ และผู้ป่วยติดเตียง ซึ่งกําลังประสบปัญหาความเดือดร้อนต่างๆ โดยเฉพาะที่อยู่อาศัย ต้องย้ายไปพักอาศัยชั่วคราวอยู่กับญาติพี่น้อง เนื่องจากบ้านที่เคยพักอาศัยพังเสียหาย และอยู่ระหว่างการวางแผนสร้างชุมชนใหม่
นายอนุกูล กล่าวต่อไปว่า ขณะนี้ กระทรวง พม. โดยสถาบันพัฒนาองค์กรชุมชน หรือ พอช. ได้ให้ความช่วยเหลือด้านที่อยู่อาศัยชั่วคราวเป็นเงินค่าเช่าบ้านตามจ่ายจริง จํานวน 85 ครัวเรือน ๆ ละ 3,000 บาทต่อเดือน และไม่เกิน 6 เดือน รวมไม่เกิน 18,000 บาท ซึ่งได้มอบเงินงวดแรก จํานวน 4 เดือน เมื่อวันที่ 21 ส.ค. 66 เป็นเงิน 1,530,000 บาท อีกทั้งมีการมอบเงินสงเคราะห์ต่างๆ เพื่อช่วยเหลือครอบครัวผู้ประสบปัญหาทางสังคม 93 ราย เป็นเงิน 288,000 บาท ครอบครัวผู้มีรายได้น้อยและไร้ที่พึ่ง 24 ราย เป็นเงิน 69,000 บาท เด็กในครอบครัวยากจน 36 ราย เป็นเงิน 117,000 บาท การสงเคราะห์และฟื้นฟูสมรรถภาพคนพิการ 5 ราย เป็นเงิน 15,000 บาท และค่าจัดการศพตามประเพณี 1 ราย เป็นเงิน 3,000 บาท นอกจากนี้ มีการจัดกิจกรรมนันทนาการให้กับเด็กและครอบครัว เพื่อฟื้นฟูสภาพจิตใจในศูนย์พักพิง 9 ครัวเรือน 46 คน
นายอนุกูล กล่าวเพิ่มเติมว่า ตนได้กําชับให้พัฒนาสังคมและความมั่นคงของมนุษย์จังหวัดนราธิวาส และหน่วยงานทีม One Home พม. จังหวัดนราธิวาส ปฏิบัติหน้าที่ให้การช่วยเหลือฟื้นฟูเยียวยาอย่างเต็มที่ตามแผนการช่วยเหลือ 3 ระยะ ตั้งแต่ระยะเร่งด่วน ระยะกลาง และระยะยาว อีกทั้งบูรณาการการทํางานกับทุกหน่วยงานในพื้นที่ เพื่อให้พี่น้องประชาชน โดยเฉพาะครอบครัวเปราะบาง สามารถกลับมาดําเนินชีวิตและประกอบอาชีพได้เป็นปกติสุขโดยเร็วที่สุด
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-​รมว.สุชาติ สักการะสิ่งศักดิ์สิทธิ์ประจำกระทรวง เนื่องในโอกาสอำลาตำแหน่ง ขรก.ผู้นำแรงงาน ชาวดินแดง ร่วมส่งกำลังใจล้นหลาม
วันจันทร์ที่ 28 สิงหาคม 2566
28/08/2566
​รมว.สุชาติ สักการะสิ่งศักดิ์สิทธิ์ประจํากระทรวง เนื่องในโอกาสอําลาตําแหน่ง ขรก.ผู้นําแรงงาน ชาวดินแดง ร่วมส่งกําลังใจล้นหลาม
​รมว.สุชาติ สักการะสิ่งศักดิ์สิทธิ์ประจํากระทรวง เนื่องในโอกาสอําลาตําแหน่ง ขรก.ผู้นําแรงงาน ชาวดินแดง ร่วมส่งกําลังใจล้นหลาม
วันที่ 28 สิงหาคม 2566 เวลา 09.00 น. นายสุชาติ ชมกลิ่น รัฐมนตรีว่าการกระทรวงแรงงาน สักการะสิ่งศักดิ์สิทธิ์ประจํากระทรวงแรงงาน ประกอบด้วย พระพุทธสุทธิธรรมบพิตร พระพุทธชินราช ศาลพ่อปู่ชัยมงคล ศาลท้าวมหาพรหมเทวฤทธิ์ และศาลพ่อปู่ชินพรหมมา เนื่องในโอกาสอําลาตําแหน่ง โดยมี นายบุญชอบ สุทธมนัสวงษ์ ปลัดกระทรวงแรงงาน พร้อมด้วย ผู้บริหารระดับสูง ข้าราชการ เจ้าหน้าที่หน่วยงานในสังกัดกระทรวงแรงงาน ร่วมพิธี ณ บริเวณโถงด้านล่างกระทรวงแรงงาน
โอกาสนี้ นายสุชาติ ได้รับมอบดอกไม้พร้อมพบปะพูดคุยด้วยความเป็นกันเองกับคณะผู้บริหาร ข้าราชการ และเจ้าหน้าที่หน่วยงานในสังกัดกระทรวงแรงงาน โดยแต่ละหน่วยงานต่างมีป้ายข้อความให้กําลังใจ ซึ่งบรรยากาศเป็นไปด้วยความผูกพันที่ข้าราชการกระทรวงแรงงานพร้อมใจกันแสดงออกต่อรัฐมนตรีสุชาติ นอกจากนี้ ยังมีกลุ่มชาวบ้านตัวแทนชุมชนแฟลตดินแดง ได้เดินทางมามอบกระเช้าสิ่งของและดอกไม้ให้กําลังใจ เนื่องจากในช่วงโควิดนายสุชาติได้นํามาตรการต่างๆ จากรัฐบาลเข้าไปช่วยเหลือเยียวยาบรรเทาความเดือดร้อนให้ชาวชุมชนดินแดงได้ก้าวพ้นวิกฤต ขณะเดียวกันมีผู้นําสหภาพแรงงานต่างๆ เดินทางมาร่วมมอบดอกไม้ขอบคุณและให้กําลังใจนายสุชาติ ที่เป็นรัฐมนตรีในดวงใจช่วยเหลือพี่น้องผู้ใช้แรงงานให้ก้าวพ้นวิกฤตโควิดด้วยมาตรการต่างๆ จากรัฐบาลและกระทรวงแรงงานด้วยเช่นเดียวกัน
ทั้งนี้ นายสุชาติ ยังกล่าวถึงนโยบายที่ตนเคยทําเอาไว้และต้องการให้มีการขับเคลื่อนต่อขณะพบปะกับข้าราชการ ผู้นําสหภาพแรงงาน และชาวชุมชนดินแดงที่มาให้กําลังใจเพื่อทําให้พี่น้องผู้ใช้แรงงานมีคุณภาพชีวิตที่ดีขึ้น อาทิ การผลักดัน พ.ร.บ.ประกันสังคม 3 ขอ ให้แล้วเสร็จ โรงพยาบาลประกันสังคม โรงพยาบาลประกันสังคมเพื่อความภาคภูมิใจของผู้ใช้แรงงาน เป็นต้น “อะไรที่เป็นนโยบายที่ดีและเกิดประโยชน์กับพี่น้องผู้ใช้แรงงานก็อยากให้ได้มีการได้สานต่อเพื่อช่วยยกระดับคุณภาพชีวิตของพี่น้องผู้ใช้แรงงานให้ดียิ่งขึ้นต่อไป” นายสุชาติ กล่าวท้ายสุด
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล- กรมเจ้าท่า ดูแลอำนวยความสะดวกและความปลอดภัยทางน้ำ จัดระเบียบขึ้นลงเรือ กำชับสวมเสื้อชูชีพทุกครั้ง
วันจันทร์ที่ 28 สิงหาคม 2566
กรมเจ้าท่า ดูแลอํานวยความสะดวกและความปลอดภัยทางน้ํา จัดระเบียบขึ้นลงเรือ กําชับสวมเสื้อชูชีพทุกครั้ง
...
กรมเจ้าท่าดูแลอํานวยความสะดวกและความปลอดภัยทางน้ํา จัดระเบียบขึ้นลงเรือ กําชับสวมเสื้อชูชีพทุกครั้ง
จากนโยบายรัฐบาลและกระทรวงคมนาคม โดยกรมเจ้าท่า ได้กํากับดูแลความปลอดภัยแก่ประชาชนในการเดินทางทางน้ํา โดยสํานักงานเจ้าท่าภูมิภาคที่ 3 สาขาสมุทรสงครามและสาขาสมุทรสาคร ได้จัดเจ้าหน้าที่ออกตรวจตรา ความปลอดภัยทางน้ําในช่วงวันหยุดเพื่ออํานวยความสะดวกและความปลอดภัย
สํานักงานเจ้าท่าภูมิภาคสาขาสมุทรสงคราม ได้มอบหมายให้เจ้าหน้าที่และพนักงานประจําท่าเทียบเรืออํานวยความสะดวกและความปลอดภัยให้กับประชาชนและนักท่องเที่ยว โดยตรวจตราความปลอดภัยทางน้ําโดยเรือตรวจการณ์และเจ้าหน้าที่ ซึ่งได้เน้นย้ําให้ประชาชนและนักท่องเที่ยวต้องสวมใส่เสื้อชูชีพก่อนลงเรือและโดยสารเรือทุกครั้ง เจ้าของเรือ ผู้ควบคุมเรือ ต้องตรวจสภาพอุปกรณ์ประจําเรือ เช่น (เสื้อชูชีพ พวงชูชีพ )ให้พร้อมใช้งาน ห้ามบรรทุกผู้โดยสารเกินกว่าที่ได้รับอนุญาต ติดตามข้อมูลข่าวสารสภาพอากาศ ข่าวพยากรณ์อากาศ ประกาศจากหน่วยงานต่างๆ ก่อนออกเรือ โดยมีเรือโดยสารให้บริการประชาชนและนักท่องเที่ยวในการสัญจรทางน้ําจํานวน 237 เที่ยวเรือ จํานวนผู้โดยสารรวม 1,801 คน
สํานักงานเจ้าท่าภูมิภาคสาขาสมุทรสาคร มอบหมายให้เจ้าหน้าที่ประจําท่าเรือมหาชัย ท่าเรือท่าฉลอม ดําเนินการตามมาตรการความปลอดภัยโดยจัดระเบียบการขึ้น - ลงเรือ เพื่อความปลอดภัยของผู้ใช้บริการบริเวณท่าเทียบเรือ จํานวนเรือ 120 เที่ยว จํานวนผู้โดยสาร 6,111 คน ทั้งนี้ พบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-การแสดงโขนสุดยิ่งใหญ่แห่งปี ตอน กุมภกรรณทดน้ำ โดย มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ หอประชุมใหญ่ ศูนย์วัฒนธรรมแห่งประเทศ
วันจันทร์ที่ 28 สิงหาคม 2566
การแสดงโขนสุดยิ่งใหญ่แห่งปี ตอน กุมภกรรณทดน้ํา โดย มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ หอประชุมใหญ่ ศูนย์วัฒนธรรมแห่งประเทศ
การแสดงโขนสุดยิ่งใหญ่แห่งปี ตอน กุมภกรรณทดน้ํา โดย มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่5 พฤศจิกายน ถึงวันที่ 5 ธันวาคม 2566 ณ หอประชุมใหญ่ ศูนย์วัฒนธรรมแห่งประเทศไทย
เปิดจําหน่ายบัตรแล้ว !
การแสดงโขนสุดยิ่งใหญ่แห่งปี ตอน กุมภกรรณทดน้ํา
จับจองบัตรด่วน! เริ่ม 12 สิงหาคมนี้ เป็นต้นไป สําหรับการแสดงโขนสุดยิ่งใหญ่แห่งปี ตอนกุมภกรรณทดน้ํา ซึงจัดขึ้นโดย มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีกําหนดเปิดการแสดงโขน เรื่องรามเกียรติ์ ตอน “กุมภกรรณทดน้ํา” ขึ้น ในระหว่างวันที่ 5 พฤศจิกายน ถึงวันที่ 5 ธันวาคม 2566 ณ หอประชุมใหญ่ ศูนย์วัฒนธรรมแห่งประเทศไทย บัตรราคา 2,000 บาท, 1,800 บาท, 1,000 บาท, 800 บาทและ600 บาท (รอบนักเรียน ราคา 180 บาท) จําหน่ายบัตรที่ไทยทิคเก็ตเมเจอร์ทุกสาขา โทร. 0-2262-3456
สําหรับปี 2566 นี้ นับเป็นปีมหามงคลของปวงชนชาวไทยอีกวาระหนึ่ง เนื่องในวันที่ 28 กรกฎาคม 2566 พระบาทสมเด็จพระเจ้าอยู่หัว ทรงเจริญพระชนมพรรษา 71 พรรษา และสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 91 พรรษา มูลนิธิส่งเสริมศิลปาชีพฯ จึงร่วมเฉลิมฉลองโอกาสมหามงคลนี้ด้วยการจัดการแสดงโขนตอน “กุมภกรรณทดน้ํา” โดยยึดแนวบทละครเรื่อง รามเกียรติ์ ซึ่งเป็นบทพระราชนิพนธ์ของพระบาทสมเด็จพระพุทธยอดฟ้าจุฬาโลกมหาราช จับตอนตั้งแต่กุมภกรรณผู้หลงผิด หลงเชื่อคํายุยงของทศกัณฐ์ผู้เป็นพี่ให้มาขัดขวางกองทัพพระราม แท้จริงแล้วกุมภกรรณเป็นยักษ์ที่มีคุณธรรม ต่อมากุมภกรรณสํานึกได้ โดยก่อนตายได้สั่งสอนพิเภกให้รับราชการกับพระราม ให้ ปฏิบัติงานด้วยความซื่อสัตย์สุจริต การแสดงในครั้งนี้ จึงเป็นข้อคิดให้ทุกคน มีคุณธรรม มีความซื่อสัตย์ ซื่อตรง และรู้รักสามัคคี
นอกจากการแสดงที่วิจิตรงดงามที่แสดงโดยนักแสดงเยาวชนรุ่นใหม่ ซึ่งเป็นผู้ที่ผ่านการคัดเลือกและฝึกซ้อมจากครูผู้เชี่ยวชาญด้านนาฏศิลป์ จนมีฝีมือการร่ายรําอันงดงามถูกต้องตามจารีตแล้ว ผู้ชมจะได้รับฟังการบรรเลงดนตรีและขับร้องเพลงไทยอันไพเราะ รับชมความวิจิตรของเครื่องแต่งกายอันประณีต พบกับความพิเศษของสุดยอดฉากการแสดงที่ยิ่งใหญ่ตระการตาของกุมภกรรณทดน้ําเพื่อไม่ให้ไหลไปสู่พลับพลา ฉากหนุมานแปลงกายเป็นเหยี่ยวใหญ่ ฉากหนุมานดําลงสู่ใต้น้ํา และอีกมากมายที่จัดสร้างขึ้นเพื่อการแสดงโขนที่ยิ่งใหญ่บนเวที
สุดท้ายผลการต่อสู้และจุดจบของเรื่องราวกุมภกรรณทดน้ําจะเป็นอย่างไรนั้น เชิญเข้ารับชมการแสดงโขนมูลนิธิส่งเสริมศิลปาชีพฯ ตอน กุมภกรรณทดน้ํา จับจองเป็นเจ้าของบัตรด่วน! เปิดจําหน่ายบัตร 12 สิงหาคมนี้ เป็นต้นไป ที่ไทยทิคเก็ตเมเจอร์ทุกสาขา โทร. 0-2262-3456
รัฐบาลไทย-ข่าวทำเนียบรัฐบาล-อธิบดีกรมการขนส่งทางราง เปิดสัมมนาโครงการศึกษา ออกแบบ และพัฒนาระบบฐานข้อมูลผู้ประกอบการและการออกใบอนุญาตด้านการขนส่งทางรางผ่านระบบดิจิทัล ครั้งที่ 3
วันจันทร์ที่ 28 สิงหาคม 2566
อธิบดีกรมการขนส่งทางราง เปิดสัมมนาโครงการศึกษา ออกแบบ และพัฒนาระบบฐานข้อมูลผู้ประกอบการและการออกใบอนุญาตด้านการขนส่งทางรางผ่านระบบดิจิทัล ครั้งที่ 3
....
วันนี้ (28 ส.ค. 66) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เป็นประธานเปิดงานสัมมนาโครงการศึกษา ออกแบบ และพัฒนาระบบฐานข้อมูลผู้ประกอบการและการออกใบอนุญาตด้านการขนส่งทางรางผ่านระบบดิจิทัล (e-License R) ครั้งที่ 3 เพื่อสรุปผลการดําเนินโครงการ และรับฟังความคิดเห็นของผู้มีส่วนเกี่ยวข้อง เพื่อนําไปประกอบการจัดทําใบอนุญาตการขนส่งทางราง โดยมีหน่วยงานภาครัฐ รัฐวิสาหกิจ และภาคเอกชนที่เกี่ยวข้อง เข้าร่วมงานสัมมนา ณ โรงแรมอมารี วอเตอร์เกท กรุงเทพฯ
นายพิเชฐฯ กล่าวว่า ปัจจุบันมีการลงทุนก่อสร้างรถไฟและรถไฟฟ้าในหลายเส้นทาง ซึ่งส่งผลให้จํานวนผู้ประกอบการด้านระบบรางเพิ่มมากขึ้น เพื่อกํากับดูแลให้ผู้ประกอบการทุกรายมีมาตรฐานเดียวกัน กรมการขนส่งทางรางจึงได้เตรียมความพร้อมในการออกใบอนุญาตประกอบกิจการขนส่งทางราง ใบอนุญาตผู้ประจําหน้าที่ และการจดทะเบียนรถขนส่งทางราง สอดคล้องตามร่างพระราชบัญญัติการขนส่งทางราง พ.ศ. .... ซึ่งจะส่งผลดีทําให้เกิดความปลอดภัยในการใช้บริการระบบรางมากยิ่งขึ้น ผู้ใช้บริการระบบขนส่งทางรางมั่นใจได้ว่าผู้ประกอบการมีศักยภาพในการดําเนินการ บุคลากรของผู้ประกอบกิจการขนส่งทางรางมีคุณลักษณะและความรู้เหมาะสมต่อการเป็นผู้ประจําหน้าที่ และรถขนส่งทางรางมีสภาพพร้อมที่จะให้บริการขนส่งทางราง
นายพิเชฐฯ กล่าวต่อว่า ขร. ได้ดําเนินการรวบรวมสถิติโดยปัจจุบันประเทศไทยมีผู้ประกอบกิจการของรัฐ ผู้รับสัมปทานหรือสัญญาจํานวน 8 ราย มีพนักงานขับรถไฟ/ประมาณ 2,026 คน มีรถขนส่งทางรางประมาณ 10,266 คัน ซึ่งตัวเลขจํานวนพนักงานขับและตัวรถนั้นไม่เพียงพอต่อการให้บริการในปัจจุบัน และในอนาคตจะยิ่งต้องการมากขึ้นอีก เพราะจะมีประชาชนให้มาใช้บริการมากยิ่งขึ้นกว่าเดิม ดังนั้นจึงจําเป็นต้องมีการเพิ่มรถขนส่งทางรางและบุคลากร แต่เพื่อให้เกิดความปลอดภัยแก่ผู้โดยสารและการกํากับดูแลระบบขนส่งทางรางให้เป็นมาตรฐานเดียวกัน จึงจําเป็นต้องมีการออกใบอนุญาตประเภทต่างๆ ที่จะเข้ามาเป็นส่วนหนึ่งในการช่วยกําหนดมาตรฐานเบื้องต้นในระบบราง
นายพิเชฐ กล่าวต่อไปว่า ระบบฐานข้อมูลผู้ประกอบการและการออกใบอนุญาตด้านการขนส่งทางรางผ่านระบบดิจิทัล (e-License R) จะทําให้กรมสามารถรวบรวมฐานข้อมูลผู้ที่มีศักยภาพ รถที่มีมาตรฐาน และอนาคตเมื่อมีผู้ประกอบการรายใหม่ๆ ก็สามารถมีบุคลากรหรือรถพร้อมทํางานในระบบราง และการออกใบอนุญาตขนส่งทางรางผ่านระบบดิจิทัล เป็นหนึ่งในแผนงานของกรมการขนส่งทางราง ที่มุ่งมั่นส่งเสริมการพัฒนาระบบขนส่งทางรางให้มีความทันสมัย ปลอดภัย มีประสิทธิภาพ เพื่อให้ประชาชนมั่นใจในการเดินทางด้วยระบบขนส่งทางรางต่อไป
นายพิเชฐฯ กล่าวทิ้งท้ายว่า งานสัมมนาในครั้งนี้เป็นการสัมมนาครั้งสุดท้ายของโครงการซึ่งจะมีการนําเสนอกระบวนการขอรับใบอนุญาต และเสวนาแนวทางการประกอบกิจการขนส่งทางราง ผู้ประจําหน้าที่ และทะเบียนรถขนส่งทางราง หลังจากที่ได้มีการอบรมการใช้ระบบให้กับผู้ประกอบการเข้าใจเมื่อไม่นานมานี้ รวมทั้งจะเป็นการรับฟังความคิดเห็นและข้อเสนอแนะ เพื่อให้ระบบใบอนุญาตการขนส่งทางรางเป็นระบบที่สมบูรณ์เป็นมาตรฐานระบบขนส่งทางรางของไทยต่อไปในอนาคต
รัฐบาลไทย-ข่าวทำเนียบรัฐบาล-รองโฆษกรัฐบาล เผย นายกฯ ชื่นชมความสำเร็จนักกีฬาไทย หวังเป็นแรงบันดาลใจให้เด็กและเยาวชนเล่นกีฬา
วันจันทร์ที่ 28 สิงหาคม 2566
28/08/2566
รองโฆษกรัฐบาล เผย นายกฯ ชื่นชมความสําเร็จนักกีฬาไทย หวังเป็นแรงบันดาลใจให้เด็กและเยาวชนเล่นกีฬา
สร้างร่างกายให้แข็งแรง พัฒนาคน สังคม และเพิ่มมูลค่าเศรษฐกิจไทย ตามยุทธศาสตร์ชาติ 20 ปี
วันนี้ (วันที่ 28 สิงหาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมกับความสําเร็จของนักกีฬาไทย สามารถสร้างชื่อเสียงระดับโลกให้กับประเทศในหลาย ๆ รายการ พร้อมกับฝากให้เด็กเยาวชน รักษาสุขภาพให้แข็งแรง ด้วยการเล่นกีฬา ซึ่งนอกจากทําให้สุขภาพแข็งแรงแล้ว ยังฝึกพัฒนาความอดทน มีระเบียบวินัย มีน้ําในนักกีฬา เคารพกฎกติกา อันเป็นพื้นที่ฐานที่สําคัญต่อการใช้ชีวิตในสังคม สอดคล้องกันนโยบายของรัฐบาลที่ได้ดําเนินการสนับสนุนการพัฒนากีฬาอย่างต่อเนื่อง
นางสาวรัชดา กล่าว่า เมื่อวันที่ 3 มกราคม 2566 ครม. เห็นชอบร่างแผนพัฒนาการกีฬาแห่งชาติ ฉบับที่ 7 (พ.ศ.2566-2570) ที่สอดคล้องกับ ยุทธศาสตร์ชาติ 20 ปี แผนแม่บทภายใต้ยุทธศาสตร์ชาติ และแผนพัฒนาเศรษฐกิจและสังคมแห่งชาติ ฉบับที่ 13 (พ.ศ.2566-2570) ซึ่งแผนดังกล่าวมีฐานะเป็นแผนระดับที่ 3 เพื่อให้หน่วยงานทั้งภาครัฐและเอกชนใช้เป็นกรอบแนวทางในการจัดทําแผนปฏิบัติการประจําปี เพื่อให้การกีฬาเป็นกลไกสําคัญในการเสริมสร้างความมั่นคงทางสังคม และความมั่งคั่งทางเศรษฐกิจ และมีทิศทางการพัฒนาการกีฬาอย่างเป็นรูปธรรม วิสัยทัศน์ของแผนฯ “กีฬาพัฒนาคน สังคม และเพิ่มมูลค่าเศรษฐกิจไทย” มีเป้าประสงค์และตัวชี้วัดหลัก คือ ประชาชนทุกกลุ่ม (เด็ก เยาวชน และประชาชน) มีการออกกําลังกายและเล่นกีฬาอย่างสม่ําเสมอ ไม่น้อยกว่าร้อยละ 50 ภายในปี 2570 นักกีฬาผู้แทนของไทยประสบความสําเร็จในการแข่งขันกีฬาระดับนานาชาติ โดยอยู่ในอับดับ 6 ในระดับเอเชียในรายการแข่งขันกีฬาโอลิมปิกเกมส์ กีฬาพาราลิมปิกเกมส์ กีฬาเอเชียนเกมส์ และกีฬาเอเชียนพาราเกมส์ภายในปี 2570 บุคลากรด้านการกีฬาทั่วประเทศได้รับการรับรองมาตรฐานเพิ่มขึ้นร้อยละ 5 ต่อปี และ อุตสาหกรรมการกีฬามีการเติบโตอย่างต่อเนื่องและมีมูลค่าอัตราการเติบโตโดยเฉลี่ยไม่น้อยกว่าร้อยละ 5 ต่อปี และสามารถสร้างมูลค่าเพิ่มทางเศรษฐกิจของประเทศ
“จากผลการสนับสนุนนโยบายด้านกีฬาอย่างจริงจังของรัฐบาล และด้วยความทุ่มเทของนักกีฬา และคณผู้ฝึกสอน รวมถึงกําลังใจจากพี่น้องประชาชนคนไทย ล่าสุด นายกุลวุฒิ วิทิตศานต์ หรือ วิว นักกีฬาแบดมินตันชายเดี่ยวไทย สร้างประวัติศาสตร์เป็นนักแบดมินตันชายเดี่ยวไทยคนแรกที่ได้แชมป์โลกในประเภทชายเดี่ยวสําเร็จ จากการแข่งขันแบดมินตันรอบชิงชนะเลิศ ของรายการ บีดับเบิลยูเอฟ เวิลด์ แชมเปียนชิพ 2023 (2023 BWF World Championships) ที่รอยัล อารีนา กรุงโคเปนเฮเกน ประเทศเดนมาร์ก เมื่อวันที่ 27 สิงหาคม 2566 ที่ผ่านมา ทางด้าน พลเอก ประยุทธ์ จันทร์โอชา นายกรัฐมนตรีชื่นชมศักยภาพและความสามารถของนายกุลวุฒิ วิทิตศานต์ นักกีฬาแบดมินตันชายเดี่ยวไทย หวังให้เป็นแรงบันดาลใจให้กับเด็กไทย รักการออกกําลัง พัฒนาศักยภาพด้านกีฬา สร้างชื่อเสียงให้กับตัวเองและประเทศชาติต่อไป” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รองปลัดเกษตรฯ ติดตามผลการดําเนินงาน และเป้าหมายความสําเร็จของการดําเนินงานของหน่วยงานในสังกัด สป.กษ. ประจำปีงบประมาณ พ.ศ. 2566
วันจันทร์ที่ 28 สิงหาคม 2566
รองปลัดเกษตรฯ ติดตามผลการดําเนินงาน และเป้าหมายความสําเร็จของการดําเนินงานของหน่วยงานในสังกัด สป.กษ. ประจําปีงบประมาณ พ.ศ. 2566
รองปลัดเกษตรฯ ติดตามผลการดําเนินงาน และเป้าหมายความสําเร็จของการดําเนินงานของหน่วยงานในสังกัด สป.กษ. ประจําปีงบประมาณ พ.ศ. 2566
นายพีรพันธ์ คอทอง รองปลัดกระทรวงเกษตรและสหกรณ์เป็นประธานการประชุมคณะกรรมการบริหารและขับเคลื่อนงานสํานักงานปลัดกระทรวงเกษตรและสหกรณ์ ครั้งที่ 5/2566 ณ ห้องประชุมกระทรวงเกษตรและสหกรณ์ พร้อมด้วยคณะผู้แทนหน่วยงานในสังกัดกระทรวงเกษตรและสหกรณ์ ณ ห้องประชุมกระทรวงเกษตรและสหกรณ์ และผ่านระบบออนไลน์ (Zoom Meeting) โดยที่ประชุมได้ติดตามความก้าวหน้าการดําเนินงานตามมติการประชุมคณะกรรมการบริหารและขับเคลื่อนงานสํานักงานปลัดกระทรวงเกษตรและสหกรณ์ ครั้งที่ 4/2566 อาทิ การขับเคลื่อนเกษตรกรรมยั่งยืน การส่งเสริมและพัฒนาการผลิตสินค้าเกษตรชีวภาพ (สมุนไพร) การบริหารจัดการสินค้าเกษตร และการบริหารจัดการการเกษตรในช่วงฤดูฝน และฝนทิ้งช่วง เป็นต้น
นอกจากนี้ ที่ประชุมได้รับทราบผลการดําเนินงานตามแผนการปฏิบัติงาน ประจําปีงบประมาณ พ.ศ. 2566 ของสํานักงานปลัดกระทรวงเกษตรและสหกรณ์ (ตุลาคม 2565 – กรกฎาคม 2566) ผลการเบิกจ่ายงบประมาณประจําปีงบประมาณ พ.ศ. 2566ของ สป.กษ. (1 ตุลาคม 2565 – 31 กรกฎาคม 2566) และรายงานสรุปผลการวิเคราะห์ต้นทุนต่อหน่วยผลผลิตของ สป.กษ. สําหรับปีงบประมาณ พ.ศ. 2564 กับปีงบประมาณ พ.ศ. 2565 ซึ่งหน่วยงานภายใต้สังกัดส่วนใหญ่ดําเนินงานเป็นไปตามแผนที่กําหนด รวมถึงมีการพิจารณาเป้าหมายความสําเร็จการดําเนินงานของหน่วยงานในสังกัด สป.กษ. ในปีงบประมาณ พ.ศ. 2566 ของโครงการ/งานต่าง ๆ อาทิ โครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง การพัฒนาระบบเกษตรพันธสัญญา และการบริหารจัดการกองทุนหมุนเวียนเพื่อการกู้ยืมแก่เกษตรกรและผู้ยากจน เป็นต้น
ทั้งนี้ รองปลัดพีรพันธ์ฯ ขอให้เกษตรและสหกรณ์จังหวัดเตรียมความพร้อมการเข้าร่วมการขับเคลื่อนงานกระทรวงเกษตรและสหกรณ์ของสํานักงานปลัดกระทรวงเกษตรและสหกรณ์สู่ความสําเร็จ ประจําปีงบประมาณ พ.ศ. 2567 (OPSMOAC Driving for Success) โดยให้ถอดบทเรียนการทํางานในปี 2566 และวางแผนการทํางานให้บรรลุเป้าหมายที่กําหนด เพื่อเพิ่มศักยภาพการทํางานให้ดียิ่งขึ้นในปีต่อไป
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา Upskill เจ้าหน้าที่ MIND มุ่งวิเคราะห์ต้นทุนการดำเนินงาน ตั้งเป้าบริหารจัดการงบประมาณให้คุ้มค่าเต็มประสิทธิภาพ
วันจันทร์ที่ 28 สิงหาคม 2566
28/08/2566
รองปลัดฯ ณัฏฐิญา Upskill เจ้าหน้าที่ MIND มุ่งวิเคราะห์ต้นทุนการดําเนินงาน ตั้งเป้าบริหารจัดการงบประมาณให้คุ้มค่าเต็มประสิทธิภาพ
รองปลัดกระทรวงอุตสาหกรรม ณัฏฐิญา Upskill เจ้าหน้าที่ MIND มุ่งวิเคราะห์ต้นทุนการดําเนินงาน ตั้งเป้าบริหารจัดการงบประมาณให้คุ้มค่าเต็มประสิทธิภาพ
วันที่ 25 สิงหาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานในพิธีเปิดการฝึกอบรมเชิงปฏิบัติการ
หลักสูตรการวิเคราะห์ต้นทุนกิจกรรม (Activities Base Budget: ABB) โดยมีนางสาวสุนีย์ โสภณ ผู้อํานวยการกองบริหารทรัพยากรบุคคล เป็นผู้กล่าวรายงาน และมี รศ.ดร.เกรียงไกร บุญเลิศอุทัย เป็นวิทยากร พร้อมด้วยผู้เข้าร่วมสัมมนาจากส่วนกลางและส่วนภูมิภาค กว่า 50 คน เข้าร่วม ณ โรงแรมสวิสโซเทล กรุงเทพฯ รัชดา
รองปลัดฯ ณัฏฐิญา กล่าวว่าหลักสูตรการฝึกอบรมในครั้งนี้ เป็นหลักสูตรที่มีความจําเป็นและเกี่ยวข้องกับการจัดทําคําของบประมาณ และการบริหารจัดการงบประมาณที่ได้รับ เนื่องจากที่ผ่านมา สปอ. ประสบปัญหาด้านการบริหารจัดการด้านการเงิน การกําหนดต้นทุนกิจกรรมที่เหมาะสม และการประมาณค่าใช้จ่ายที่จําเป็นต้องใช้ในการดําเนินงานจริง เช่น การวิเคราะห์งานและต้นทุนของการตรวจติดตามโรงงานอุตสาหกรรมของ สอจ. ค่าวัสดุและอุปกรณ์ ค่าสาธารณูปโภค เป็นต้น ซึ่งหลักสูตรนี้จะช่วยให้ทุกหน่วยงานมีการวางแผนและควบคุมค่าใช้จ่ายในการดําเนินกิจกรรมต่าง ๆ เริ่มตั้งแต่การวางแผนของบประมาณ การคํานวณต้นทุนกิจกรรม การบริหารจัดการทางการเงิน และการลดต้นทุนให้เหมาะสมกับสภาพแวดล้อมของแต่ละพื้นที่ ซึ่งจะนําไปสู่การบริหารจัดการทรัพยากรที่มีอยู่อย่างมีประสิทธิภาพและเกิดประโยชน์สูงสุดต่อหน่วยงาน
รัฐบาลไทย-ข่าวทำเนียบรัฐบาล-หนุนชายไทยอายุ 45-75 ปี ตรวจคัดกรอง “มะเร็งต่อมลูกหมาก” พบได้เร็ว รักษาได้ทัน โอกาสหายสูง
วันจันทร์ที่ 28 สิงหาคม 2566
หนุนชายไทยอายุ 45-75 ปี ตรวจคัดกรอง “มะเร็งต่อมลูกหมาก” พบได้เร็ว รักษาได้ทัน โอกาสหายสูง
.....
กรมการแพทย์ เผยว่า “ต่อมลูกหมาก” เป็นอวัยวะสําคัญของเพศชาย เมื่ออายุมากขึ้นต่อมลูกหมากจะโตขึ้นเรื่อย ๆ ตามช่วงอายุ
.
หากเซลล์ในต่อมลูกหมากมีการเจริญเติบโตที่ผิดปกติหรือลุกลามไปสู่อวัยวะอื่น ภาวะดังกล่าวอาจกลายเป็น “มะเร็งต่อมลูกหมาก” และมะเร็งต่อมลูกหมากนั้น จัดเป็นมะเร็งลําดับที่ 4 ของมะเร็งในเพศชาย
.
จากสถิติสถาบันมะเร็งแห่งชาติ (Cancer in Thailand Vol.X 2016-2018) พบอุบัติการณ์การเกิดมะเร็งต่อมลูกหมาก:
• ผู้ป่วยรายใหม่ วันละ 10 คน หรือ 3,755 คน/ปี
• เสียชีวิตวันละ 5 คน หรือ 1,830 คน/ปี
• พบมากในผู้สูงอายุ 50 ปีขึ้นไป
• มีประวัติ บิดา พี่ชายหรือน้องชายเป็นมะเร็งต่อมลูกหมาก
.
ปัจจัยเสี่ยงที่ทําให้เกิดโรค เช่น
• รับประทานแคลเซียมในปริมาณสูงมากกว่า 2 กรัม/วัน
• ทานไขมันอิ่มตัวจากสัตว์ หรือเนื้อสัตว์ที่ปิ้งย่างไหม้เกรียม
• มีภาวะน้ําหนักเกิน
• สูบบุหรี่ ดื่มแอลกอฮอล์
• ใช้ฮอร์โมนเพศแอนโดรเจน (Androgen)
.
การตรวจคัดกรองมะเร็งต่อมลูกหมากในปัจจุบัน:
• ตรวจในเพศชายที่อายุระหว่าง 45-75 ปี
• คลําต่อมลูกหมากทางทวารหนักร่วมกับตรวจระดับสารบ่งชี้ในเลือด หากพบค่าสูงมากกว่า 4 นาโนกรัม/มิลลิลิตร หรือคลําพบก้อน บ่งชี้ถึงภาวะเสี่ยงเป็นมะเร็งต่อมลูกหมาก
• เจาะเก็บชิ้นเนื้อต่อมลูกหมากทางทวารหนักแบบสุ่ม เพื่อเจาะเก็บชิ้นเนื้อ 10-12 ชิ้น นําไปตรวจหาเชลล์มะเร็ง
• วินิจฉัยมะเร็งต่อมลูกหมาก โดยใช้วิธี “เอ็กซเรย์คลื่นแม่เหล็กไฟฟ้าบริเวณต่อมลูกหมาก"
และใช้ภาพเอ็กซเรย์เป็นแผนภาพนําทางในการเจาะชิ้นเนื้อต่อมลูกหมาก ซึ่งช่วยลดจํานวนชิ้นเนื้อที่ต้องเจาะเก็บ และลดการเจาะในรายที่มีความเสี่ยงต่ํา
• เจาะหาสารบ่งชี้ในเลือด (serum PSA) ในกลุ่มเสี่ยงหรือมีอาการทําให้ตรวจพบเจอผู้ป่วยในระยะเริ่มต้นเพิ่มมากขึ้น ซึ่งจะช่วยเพิ่มโอกาสการรักษาโรคให้หายขาดได้
.
การรักษามะเร็งต่อมลูกหมาก:
• ขึ้นอยู่กับระยะและความรุนแรงของโรค โดยจะพิจารณาร่วมกับอายุและสุขภาพโดยรวมของผู้ป่วย
• ใช้ยาลดฮอร์โมนเพศชาย การฉายแสง ฝังแร่ การให้ยาเคมีบําบัด การผ่าตัดตัดอัณฑะรวมถึงการให้ภูมิคุ้มกันบําบัด
.
วิธีการผ่าตัดรักษามะเร็งต่อมลูกหมาก มีอยู่ 2 วิธี:
• ผ่าตัดเอาต่อมลูกหมากออกทั้งหมดผ่านกล้อง
• ผ่าตัดต่อมลูกหมากออกทั้งหมดโดยใช้หุ่นยนต์ช่วย
.
ติดต่อสอบถาม/ ตามข่าวสารความรู้เรื่องโรคมะเร็งจากสถาบันมะเร็งแห่งชาติเพิ่มเติมได้ที่:
• สถาบันมะเร็งแห่งชาติ โทร. 02 202 6800, 02 202 6888
• ส่งเสริมความรอบรู้สู้ภัยมะเร็ง คลิกhttp://allaboutcancer.nci.go.th/
• ต่อต้านข่าวปลอมโรคมะเร็ง คลิกhttps://thaicancernews.nci.go.th/_v2/
• Line : NCI รู้สู้มะเร็ง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การรถไฟแห่งประเทศไทย เปิดไทม์ไลน์การปรับปรุง ลิฟท์ บันไดเลื่อน โครงการรถไฟชานเมืองสายสีแดง
วันจันทร์ที่ 28 สิงหาคม 2566
การรถไฟแห่งประเทศไทย เปิดไทม์ไลน์การปรับปรุง ลิฟท์ บันไดเลื่อน โครงการรถไฟชานเมืองสายสีแดง
โดยจะทยอยกลับมาเปิดใช้งานได้เร็วกว่ากําหนด ตั้งแต่เดือนสิงหาคมนี้ เป็นต้นไป
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยความคืบหน้าการดําเนินการปรับปรุงลิฟท์ และบันไดเลื่อน โครงการรถไฟชานเมืองสายสีแดง ซึ่งนายนิรุฒ มณีพันธ์ ผู้ว่าการรถไฟแห่งประเทศไทย ได้สั่งการให้เร่งปรับปรุงเพื่อกลับมาเปิดให้บริการแก่ผู้โดยสารโดยเร็วที่สุด ทําให้ขณะนี้สามารถปรับปรุงแล้วเสร็จในหลายจุด อาทิ สถานีดอนเมือง สามารถใช้งานได้ตามปกติทั้งหมด และสถานีต่างๆ จะทยอยกลับมาเปิดใช้งานได้ในเร็วๆ นี้ เร็วกว่าแผนงานเดิมที่กําหนดไว้
ทั้งนี้ มีรายละเอียด การดําเนินการปรับปรุงมีดังต่อไปนี้ ระหว่างวันที่ 14-27 สิงหาคม 2566 ที่ผ่านมา รฟท. ได้เข้าดําเนินการปรับปรุงลิฟท์และบันไดเลื่อนแล้วเสร็จ รวม 22 เครื่อง ประกอบด้วย ลิฟท์จํานวน 7 เครื่อง ได้แก่ สถานีดอนเมือง 4 เครื่อง สถานีทุ่งสองห้อง 1 เครื่อง และสถานีหลักหก 2 เครื่อง ขณะที่บันไดเลื่อน ปรับปรุงแล้วเสร็จ 15 เครื่อง ได้แก่ สถานีดอนเมือง 6 เครื่อง สถานีทุ่งสองห้อง 2 เครื่อง สถานีหลักหก 6 เครื่อง และสถานีรังสิต 1 เครื่อง
หลังจากนี้ รฟท. มีแผนเร่งดําเนินปรับปรุงลิฟท์ และบันไดเลื่อนอย่างต่อเนื่อง โดยกําหนดแผนงานไทม์ไลน์การปรับปรุงแล้วเสร็จ พร้อมกับการเปิดใช้งาน ดังนี้
- วันที่ 28 สิงหาคม 2566 ปรับปรุงลิฟท์และบันไดเลื่อน บริเวณสถานีหลักสี่ และสถานีหลักหก แล้วเสร็จและพร้อมเปิดใช้งานทั้งหมด (ยกเว้นลิฟต์ L5)
- วันที่ 3 กันยายน 2566 ปรับปรุงลิฟท์และบันไดเลื่อน บริเวณสถานีวัดเสมียนนารี และสถานีบางเขน แล้วเสร็จและพร้อมเปิดใช้งานทั้งหมด
- วันที่ 10 กันยายน 2566 ปรับปรุงลิฟท์และบันไดเลื่อน บริเวณสถานีทุ่งสองห้อง และการเคหะ แล้วเสร็จและพร้อมเปิดใช้งานทั้งหมด (ยกเว้นลิฟต์ L6 ที่สถานีทุ่งสองห้องและบันไดเลื่อน ESC10 ที่สถานีทุ่งสองห้อง ที่พบโครงสร้างชํารุดจากการปรับปรุงถนนจากหน่วยงานภายนอก)
- วันที่ 15 กันยายน 2566 ปรับปรุงลิฟท์และบันไดเลื่อน บริเวณสถานีรังสิต แล้วเสร็จและพร้อมเปิดใช้งานทั้งหมด
ทั้งนี้ รฟท. ขอยืนยันว่ามีความมุ่งมั่นอย่างเต็มที่ ในการพัฒนาการให้บริการที่ดีที่สุด เพื่อให้ผู้โดยสารทุกคนสามารถใช้บริการได้สะดวกปลอดภัย ทั้งที่จอดรถสําหรับผู้พิการ ทางลาด ลิฟต์ ห้องน้ําคนพิการ ป้ายบอกทาง จุดยึดและจุดจอดรถวีลแชร์ โดยยึดหลักให้มีสิ่งอํานวยความสะดวกอย่างครบครัน พร้อมกับคํานึงถึงประโยชน์การให้บริการแก่ผู้โดยสารทุกคนอย่างเท่าเทียม ไม่ว่าจะเป็นประชาชนทั่วไป ผู้พิการ เด็ก สตรีมีครรภ์ คนชรา รวมถึงผู้โดยสารที่มีสัมภาระจํานวนมาก เพื่อให้เกิดความพึงพอใจสูงสุดในการใช้บริการ
รัฐบาลไทย-ข่าวทำเนียบรัฐบาล-รองปลัด 'พีรพันธ์' ประชุมจัดทำแผนปฏิบัติการโครงการ “รักษ์น้ำเพื่อพระแม่ของแผ่นดิน” ระยะที่ 4 (พ.ศ. 2567 - 2570)
วันจันทร์ที่ 28 สิงหาคม 2566
รองปลัด 'พีรพันธ์' ประชุมจัดทําแผนปฏิบัติการโครงการ “รักษ์น้ําเพื่อพระแม่ของแผ่นดิน” ระยะที่ 4 (พ.ศ. 2567 - 2570)
รองปลัด 'พีรพันธ์' ประชุมจัดทําแผนปฏิบัติการโครงการ “รักษ์น้ําเพื่อพระแม่ของแผ่นดิน” ระยะที่ 4 (พ.ศ. 2567 - 2570)
เมื่อวันที่ 25 สิงหาคม 2566 นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมเพื่อจัดทําแผนปฏิบัติการโครงการ “รักษ์น้ําเพื่อพระแม่ของแผ่นดิน” ระยะที่ 4 (พ.ศ. 2567 - 2570) ซึ่งจัดขึ้นโดยสถาบันวิจัยและพัฒนาพื้นที่สูง (องค์การมหาชน)(สวพส.) มีผู้แทนหน่วยงานในสังกัดกระทรวงเกษตรและสหกรณ์ (ส่วนกลาง และส่วนภูมิภาค) และสํานักงานเกษตรและสหกรณ์จังหวัดที่เกี่ยวข้อง จํานวน 7 จังหวัด (11 ลุ่มน้ํา) ประกอบด้วย จังหวัด เชียงใหม่ (ลุ่มน้ําแม่หาด และปิงน้อย) เชียงราย (ลุ่มน้ําแม่คํา) พิษณุโลก (ลุ่มน้ําภาค) อุตรดิตถ์ (ลุ่มน้ําลี) เลย (ลุ่มน้ําหมัน) น่าน (ลุ่มน้ําขุนน่าน) และแม่ฮ่องสอน (ลุ่มน้ําของ ปาย แม่สะงา และแม่สะมาด) เข้าร่วม ณ โรงแรมเซ็นทารา ริเวอร์ไซด์ จังหวัดเชียงใหม่ โดยในช่วงเช้า หน่วยงานและเกษตรกรต้นแบบ ได้มีการนําเสนอสรุปภาพรวมผลการดําเนินงานโครงการที่ผ่านมา และการถอดบทเรียนโครงการ และสําหรับในช่วงบ่าย เป็นการระดมความคิดเห็น เพื่อประกอบการทบทวน/จัดทํา ร่างแผนปฏิบัติการโครงการ “รักษ์น้ําเพื่อพระแม่ของแผ่นดิน” ระยะที่ 4 (พ.ศ. 2567 - 2570)
ทั้งนี้ รองปลัดกระทรวงเกษตรและสหกรณ์ ได้ให้ข้อแนะนําแก่หน่วยงาน ในเรื่องวิธีการทํางาน วิธีการออกแบบโครงการ วิธีการเพิ่มประสิทธิภาพการบริหารจัดการ ภายใต้ข้อจํากัด และความท้าทาย พร้อมทั้ง มอบนโยบาย/กรอบทิศทางการขับเคลื่อนโครงการ โดยเน้นย้ํา
1) การใช้ข้อมูลทางวิทยาศาสตร์ สังคม ประกอบการวางแผนจัดทําโครงการ
2) การเกษตรบนพื้นที่สูงมีข้อจํากัดที่เพิ่มขึ้นในระยะยาว
3) ทีมทํางานในทุกระดับ มีทัศนคติ พฤติกรรม ทักษะ ที่หนุนเสริมหลักความยั่งยืน
4) ทีมทํางานต้องเรียนรู้การเปลี่ยนแปลงของเศรษฐกิจและการตลาดสินค้าเกษตร เพื่ออนาคตที่ดีกว่า
และ 5) โครงการต้องสะท้อนเป้าหมาย ตัวชี้วัด แผนปฏิบัติการ ระยะที่ 4
รัฐบาลไทย-ข่าวทำเนียบรัฐบาล-Govt eyes possibility of Thai-Pacific Alliance FTA
วันจันทร์ที่ 28 สิงหาคม 2566
28/08/2566
Govt eyes possibility of Thai-Pacific Alliance FTA
Govt eyes possibility of Thai-Pacific Alliance FTA
August 28, 2023, Deputy Government Spokesperson Rachada Dhanadirek disclosed that
caretaker Prime Minister and Defense Minister Gen. Prayut Chan-o-cha acknowledged the
feasibility study on Free Trade Agreement (FTA) between Thailand and the Pacific Alliance (PA).
According to the Deputy Government Spokesperson, the study, commissioned by Ministry of
Commerce’s Department of International Trade Negotiation, was conducted by King Mongkut’s
University of Technology North Bangkok (KMUTNB) to analyze impact and benefit of Thai-PA
FTA. The Pacific Alliance (PA) consists of 4 Latin American countries, namely, Chile, Peru,
Colombia, and Mexico, with a combined population of more than 225 million people, making up
roughly 36% of Latin American GDP. PA is positioned as world’s 8 th largest economy. The study
reveals that Thai-PA FTA would contribute to a 0.04% increase of the country’s GDP or approx.
USD200 million. Total trade value between Thailand and PA will also increase by 16.75%
(approx. USD1 billion). The Latin American trade bloc could be Thailand’s major source for iron
ore, copper and lithium, aqua fish products, and agro products, whereas Thai products
expected to enjoy the benefit of Thai-PA FTA are grains, plastic and plastic products, rubber and
rubber products, automobile and parts, and apparels. Thailand’s potential service sectors for PA
are tourism, hotels and restaurants, wholesale and retail, and construction.
In addition to the feasibility study, exchange of view between concerned agencies of the two
sides, i.e., Thai National Shippers' Council, and Thai-Mexican Chamber of Commerce, have been
carried out, and the implementation of Thai-PA FTA has been agreed upon to expand markets
for Thai product export and eliminate tax barrier. Mexico, in particular, is Thailand’s important
trade partner from Latin America and the Caribbeans. Trade activities between Thai and
Mexican private sectors have been organized on a regular basis by Ministry of Commerce’s
Department of International Trade Promotion. Potential Thai products exported to Mexico are
knockdown furniture and electrical appliances.
The Deputy Government Spokesperson added that the Government has placed importance on
FTA implementation for the benefit of the Thai people. Thai-PA FTA would well contribute to
trade and investment expansion in the Latin American region, generating more revenue, and
enhancing national competitiveness and global popularity of Thai products.
รัฐบาลไทย-ข่าวทำเนียบรัฐบาล-“รมช.มนัญญา” นำคณะลงใต้ เปิดงาน “ปันน้ำใจสู่น้อง 3 จังหวัดภาคใต้ชายแดน”
วันอาทิตย์ที่ 27 สิงหาคม 2566
“รมช.มนัญญา” นําคณะลงใต้ เปิดงาน “ปันน้ําใจสู่น้อง 3 จังหวัดภาคใต้ชายแดน”
“รมช.มนัญญา” นําคณะลงใต้ เปิดงาน “ปันน้ําใจสู่น้อง 3 จังหวัดภาคใต้ชายแดน” มอบโอกาสทางการศึกษาแก่เด็กและเยาวชนของชาติ
เมียมนัญญา ไทยเศรษฐ์ รัฐมนตรีช่วยว่ากระทรวงเกษตรและสหกรณ์กรณ์ในโอกาสเป็นประธานในพิธีเปิดโครงการ “ปันน้ําใจสู่น้อง 3 จังหวัดภาคใต้ชายแดน” ครั้งที่ 2 ณ โรงเรียนราชพัฒนา หมู่ 6 ตําบลมะรือโบออกอําเภอเจาะไอ ร้องเทศนานราธิวาสและนายวิศิษฐ์ ศรีสุวรรณ์ อริสุวรรณ์ อธิบดีสํานักส่งเสริมสหกรณ์ และคณะผู้บริหารฝ่ายส่งเสริมสหกรณ์สามารถมอบอุปกรณ์การศึกษาอุปกรณ์กีฬารายการต่างๆ ในส่วนของกีฬา ฮาร์ดแวร์ต่อสาธารณะให้กับคุณครูโรงเรียนราช พัฒนาและโรงเรียนที่เป็นที่ตั้งของเขตนิคมสหกรณ์ปิติเหลนจํานวนมาก 4 โรงเรียนรวมถึงโรงเรียนราชภักดีโรงเรียนราชประสงค์โรงเรียนบ้านจูโว๊ะ และโรงเรียนบ้านตาโง๊ะ ตํารวจตระเวนชายแดนหุบเขานราธิวาสปริมาณ 5 โรงเรียนในโรงเรียนตํารวจตระเวนชายแดนบ้านตือ คอง อําเภอศรีสาคร โรงเรียนตํารวจตระเวนชายแดนบ้านละโออําเภอศรีสาคร โรงเรียนตํารวจตระเวนชายแดนการรับฟังอําเภอรือเสาะ โรงเรียนตํารวจตระเวนชายแดนบ้านลีนานนท์อําเภอสุคิริน และโรงเรียนตํารวจตระเวนชายแดนบ้านไอร์บือแต อําเภอจะให้คําแนะนําพร้อมพบปะเยี่ยมเยียนคณะครูนักเรียน และหลังจากนั้นห้องน้ําที่ปกติปกติและห้องกิจกรรมสหกรณ์นักเรียน
รมช.มนัญญาสุขภาพโครงการปันน้ําใจสู่น้อง 3 จังหวัดชายแดนภาคใต้โครงการที่เน้นเห็นถึงเด็กและเยาวชนของชาติเข้ามาเติมเต็มทักษะการศึกษาให้ประสิทธิภาพต้องขอบคุณด้วย... โปรดดูอุปกรณ์การศึกษาที่เน้นอุปกรณ์การเรียนสําหรับนักเรียนและครูโดยใช้อุปกรณ์กีฬาที่จะช่วยให้นักเรียนมีความเข้มแข็งรวมถึงเน้นที่จะมอบโอกาสและต่อยอดการเรียนให้กับนักเรียน ที่สนับสนุนทุนทรัพย์การพัฒนาเมืองให้เติบโตโดยไม่ทิ้งใครไว้เบื้องหลังที่เน้นย้ําให้เห็นถึงมิติที่เพิ่มโอกาสและเป็นบริการที่มหาวิทยาลัยเพื่อการศึกษาความร่วมมือจากทุกส่วนจะผลักดัน ดันดําเนินการแก้ปัญหา โดยมีรูปแบบการดํารงอยู่ที่ดีแก่ประชาชนได้อย่างเหมาะสม ซึ่งนําไปสู่การเป็นกําลังสําคัญในการขับเคลื่อนเมืองต่อไป...
สําหรับโครงการ“ปันน้ําใจสู่น้อง 3 จังหวัดภาคใต้ชายแดน” โดยเฉพาะอย่างยิ่งโดยความร่วมมือของสํานักส่งเสริมสหกรณ์โดยสํานักงานสหกรณ์จังหวัดนราธิวาส ร่วมกับสํานักงานสหกรณ์จังหวัดปัตตานี และสํานักงานสหกรณ์จังหวัดยะลา พร้อมด้วยระบบเครือข่ายสหกรณ์และกลุ่มเกษตรกรพื้นที่ในพื้นที่นี้ ปฏิทินเพื่อเป็นประชาสัมพันธ์และการเผยแพร่ก่อตั้งขององค์การสหกรณ์และกลุ่มเกษตรกรเพื่อให้องค์กรต่างๆ และชุมชนในพื้นที่ได้ทราบถึงศูนย์กลางสหกรณ์และกลุ่มเกษตรกรในการดําเนินกิจกรรมภายใต้สหกรณ์ “เอื้ออาทรต่อสังคมและชุมชน” เพื่อให้การแบ่งปัน ความเห็นที่เป็นประโยชน์ต่อผู้อื่น ซึ่งถือได้ว่าเป็นการสนับสนุนในความคิดเห็นที่ดีของลูกค้าเป็นจุดแวะเยี่ยมชมเด็กในพื้นที่นิคมสหกรณ์ปิทัลในที่สาธารณะในสถานการณ์ต่างๆ ผู้สนับสนุนภายในจังหวัดชายแดนภาคใต้ได้รับความรัก ให้คุณแสวงหาอาทรและเติมเต็มให้กับการศึกษาต่อ...
รัฐบาลไทย-ข่าวทำเนียบรัฐบาล-เตรียมตำแหน่งงานรองรับ “ฤดูท่องเที่ยว High Season” สนใจสมัครงานที่ “ไทยมีงานทำ.doe.go.th”
วันจันทร์ที่ 28 สิงหาคม 2566
เตรียมตําแหน่งงานรองรับ “ฤดูท่องเที่ยว High Season” สนใจสมัครงานที่ “ไทยมีงานทํา.doe.go.th”
.....
กรมการจัดหางานเผยว่า ช่วงใกล้เดือน พ.ย. – เม.ย. ซึ่งเป็นฤดูกาลท่องเที่ยวนั้น สถานประกอบการต่าง ๆ กําลังเตรียมแผนรองรับนักท่องเที่ยวที่มีจํานวนเพิ่มขึ้น
.
ถือว่าเป็น “โอกาสดี” ของแรงงานภาคบริการด้านท่องเที่ยวและโรงแรม หรือผู้มีทักษะ/ประสบการณ์ด้านงานบริการ รวมทั้ง “ผู้จบการศึกษาใหม่” และผู้ที่กําลังมองหางาน เนื่องจากสถานประกอบการกลุ่มนี้ กําลังต้องการรับสมัครแรงงานจํานวนมาก
.
ที่ผ่านมา กรมการจัดหางานได้ “สํารวจความต้องการแรงงานภาคบริการ” จากสถานประกอบการในเมืองท่องเที่ยวต่าง ๆ เช่น ชลบุรี ภูเก็ต เชียงใหม่ เป็นต้น พบว่าได้แจ้งความต้องการผ่านระบบ “ไทยมีงานทํา” แล้ว จํานวน 5,305 อัตรา
.
โดยมีตําแหน่งงานที่ต้องการ คือ บริกร พ่อครัว พนักงานดูแลลูกค้า แม่บ้าน และพนักงานต้อนรับ คาดว่ายิ่งใกล้ช่วง High Season สถานประกอบการจะมีความต้องการแรงงานเพิ่มขึ้นอีกจํานวนมาก
.
ผู้สนใจสามารถ “ค้นหาตําแหน่งงานและสมัครงาน” ได้ด้วยตนเองที่:
• เว็บไซต์ ไทยมีงานทํา.doe.go.th
• แอปพลิเคชัน “ไทยมีงานทํา”
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทย เดินหน้าปรับปรุงภูมิทัศน์พื้นที่ริมทางรถไฟ พร้อมมุ่งสร้างความเข้าใจกับชุมชนในการแก้ปัญหาบุกรุก
วันจันทร์ที่ 28 สิงหาคม 2566
ผู้ว่าการรถไฟแห่งประเทศไทย เดินหน้าปรับปรุงภูมิทัศน์พื้นที่ริมทางรถไฟ พร้อมมุ่งสร้างความเข้าใจกับชุมชนในการแก้ปัญหาบุกรุก
เพื่อดูแลการใช้ที่ดินการรถไฟแห่งประเทศไทยให้เกิดประโยชน์สูงสุด
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า ตามที่นายนิรุฒ มณีพันธ์ ผู้ว่าการรถไฟฯ มีนโยบายการเพิ่มประสิทธิการบริหารจัดการพื้นที่ของ รฟท. ให้เกิดประโยชน์สูงสุด โดยมุ่งเน้นการลงพื้นที่ทําความเข้าใจกับชุมชนฯ เพื่อแก้ปัญหาการบุกรุก และหาทางออกร่วมกับชุมชน ตลอดจนการเข้าไปปรับปรุงภูมิทัศน์ พัฒนาพื้นที่เพื่อช่วยยกระดับคุณภาพชีวิตให้คนรถไฟและประชาชนพื้นที่โดยรอบอย่างต่อเนื่อง
ล่าสุด ผู้ว่าการรถไฟฯ ได้มอบนโยบายให้ฝ่ายการช่างโยธา จัดทําโครงการพัฒนาและปรับปรุงภูมิทัศน์พื้นที่ริมทางรถไฟภายในเขตปริมณฑล และทั่วประเทศ เพื่อพัฒนาพื้นที่โดยรอบทางรถไฟให้มีความสวยงาม เป็นระเบียบเรียบร้อย โดยร่วมมือกับเจ้าหน้าที่กรุงเทพมหานคร ทําความสะอาด จัดเก็บขยะ มูลฝอย วัชพืช บริเวณริมทางรถไฟสายตะวันออก ระหว่างที่หยุดรถอุรุพงษ์ - ที่หยุดรถพญาไท ตลอดจนแนวเขตทางรถไฟ ซึ่งเป็นจุดที่มีการรื้อย้ายสิ่งปลูกสร้างของผู้บุกรุก ที่อาศัยอยู่ในแนวโครงการก่อสร้างรถไฟความเร็วสูงเชื่อมสามสนามบิน
“ในการเข้าแก้ปัญหาผู้บุกรุกช่วงที่ผ่านมา ทําให้มีทั้งเศษวัสดุ หลังคา กระเบื้อง ไม้อัด และสังกะสี รวมถึงขยะบางส่วนจากการรื้อถอนเหลือทิ้งไว้ ซึ่งปัจจุบัน รฟท. ได้มีการจัดเก็บขยะ ทําความสะอาดพื้นที่ และวางแนวรั้วกั้นเสร็จเรียบร้อยแล้ว พร้อมทั้งทําการประชาสัมพันธ์ ติดป้ายประกาศห้ามบุกรุก เพื่อป้องกันไม่ให้มีการกลับมาบุกรุก หรือทิ้งขยะในพื้นที่ของการรถไฟฯ อีก”
ในโอกาสนี้ ผู้ว่าการรถไฟฯ ยังได้สั่งการให้เจ้าหน้าที่ฝ่ายปฏิบัติการเดินรถ ฝ่ายการช่างกล และฝ่ายการช่างโยธาที่ปฏิบัติงานในพื้นที่ต่าง ๆ ทั่วทุกภูมิภาค ร่วมกันปรับปรุงภูมิทัศน์สถานีรถไฟ บริเวณโรงรถจักร อาทิ การฉีดล้างทําความสะอาดสถานี การจัดเก็บขยะมูลฝอย การจัดเก็บวัสดุอุปกรณ์เก่าบนทางรถไฟ ที่ไม่ได้ใช้งาน การกําจัดวัชพืช การตัดต้นไม้และกิ่งไม้ บริเวณสองข้างทางรถไฟ รวมทั้งสํารวจระบบไฟส่องสว่างให้อยู่ในสภาพพร้อมใช้งาน เพื่อสร้างความเป็นระเบียบเรียบร้อยและส่งเสริมทัศนียภาพที่ดี รวมถึงสร้างความปลอดภัยให้แก่ผู้ใช้บริการและประชาชนที่ใช้เส้นทาง
ท้ายนี้ รฟท. พร้อมเดินหน้าพัฒนาปรับปรุงภูมิทัศน์พื้นที่โดยรอบทางรถไฟอย่างต่อเนื่อง เพื่อให้สองข้างทางรถไฟฯ เกิดความความเป็นระเบียบ เรียบร้อย สวยงาม และปลอดภัย พร้อมกับการสร้างทําความเข้าใจกับชุมชน โดยยึดแนวทางปฏิบัติความถูกต้องทางกฎหมาย จริยธรรม ไม่มีการเลือกปฏิบัติ เพื่อดูแลการใช้ทรัพย์สินของ รฟท. ให้เกิดประโยชน์สูงสุด ควบคู่ไปกับยกระดับคุณภาพชีวิตของคนในชุมชนให้ดียิ่งขึ้นอย่างยั่งยืน
รัฐบาลไทย-ข่าวทำเนียบรัฐบาล-ผ่อนผันใช้พื้นที่ลุ่มน้ำเพื่อสร้างทางรถไฟสายเด่นชัย-เชียงราย-เชียงของ
วันจันทร์ที่ 28 สิงหาคม 2566
ผ่อนผันใช้พื้นที่ลุ่มน้ําเพื่อสร้างทางรถไฟสายเด่นชัย-เชียงราย-เชียงของ
วันอาทิตย์ที่ 20 สิงหาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี อนุมัติผ่อนผันการใช้พื้นที่ลุ่มน้ําชั้น 1 เอ ในพื้นที่ลุ่มน้ําโขงเหนือ บริเวณ ต.โชคชัย อ.ดอยหลวง และ ต.ห้วยซ้อ อ.เชียงของ จ.เชียงรายเพื่อดําเนินโครงการก่อสร้างทางรถไฟสายเด่นชัย-เชียงราย-เชียงของ
หนึ่งในทางรถไฟสายใหม่ระยะเร่งด่วนภายใต้โครงการก่อสร้างรถไฟทางคู่ตามยุทธศาสตร์การพัฒนาโครงสร้าง
พื้นฐานด้านคมนาคมขนส่งของไทย พ.ศ.2558 – 2565 โดยโครงการรถไฟสายนี้เริ่มต้นที่ สถานีเด่นชัย จ.แพร่
ผ่าน จ.ลําปาง และพะเยา สิ้นสุดที่ อ.เชียงของ จ.เชียงราย ระยะทางประมาณ 323 กม.คาดว่าจะเปิดให้บริการได้ในปี 2571 ทั้งนี้หน่วยงานรัฐเจ้าของโครงการต้องดําเนินการปลูกป่าทดแทนเพื่ออนุรักษ์หรือรักษาสภาพแวดล้อมของพื้นที่อย่างเคร่งครัด โดยให้ถือเป็นส่วนหนึ่งของงบประมาณตามโครงการ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​World leaders congratulate 30th Thai Prime Minister Srettha Thavisin
วันจันทร์ที่ 28 สิงหาคม 2566
28/08/2566
​World leaders congratulate 30th Thai Prime Minister Srettha Thavisin
​World leaders congratulate 30th Thai Prime Minister Srettha Thavisin
In pursuant to the royal announcement on appointment of Thailand’s 30th Prime Minister, world leaders have sent congratulatory messages to the new Thai Prime Minister Srettha Thavisin, and expressed their hope to work closely with the Prime Minister in advancing relations with Thailand under his premiership.These leaders are President
Joe Biden of the United States of America;
H.E. Mr. Sonexay Siphandone, Prime Minister of Lao PDR;
Prime Minister Lee Hsien Loong of the Republic of Singapore;
H.E. Dr. Lotay Tshering, Prime Minister of Bhutan;
and Prime Minister Hun Manet of the Kingdom of Cambodia, among others.
The Prime Minister will send back a message to thank the world leaders for their congratulations at the next opportunity.
รัฐบาลไทย-ข่าวทำเนียบรัฐบาล-รมต.อนุชา ชี้ การพัฒนาคนด้านงานพิธีการ เป็นหัวใจสำคัญในการส่งเสริมภาพลักษณ์องค์กรให้มีความน่าเชื่อถือ บุคลากรด้านงานพิธีการควรผ่านการอบรมและฝึกปฏิบัติสม่ำเสมอ
วันจันทร์ที่ 28 สิงหาคม 2566
28/08/2566
รมต.อนุชา ชี้ การพัฒนาคนด้านงานพิธีการ เป็นหัวใจสําคัญในการส่งเสริมภาพลักษณ์องค์กรให้มีความน่าเชื่อถือ บุคลากรด้านงานพิธีการควรผ่านการอบรมและฝึกปฏิบัติสม่ําเสมอ
รมต.อนุชา ชี้ การพัฒนาคนด้านงานพิธีการ เป็นหัวใจสําคัญในการส่งเสริมภาพลักษณ์องค์กรให้มีความน่าเชื่อถือ บุคลากรด้านงานพิธีการควรผ่านการอบรมและฝึกปฏิบัติสม่ําเสมอ
วันนี้ (28 สิงหาคม 2566) เวลา 09.00 น. ณ ตึกสันติไมตรี ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทนรัฐมนตรีว่าการกระทรวงอุตสาหกรรม เป็นประธานเปิดการฝึกอบรมหลักสูตรงานพิธีการผู้นํา ปีงบประมาณ พ.ศ.2566 (รุ่นที่ 2) ซึ่งจัดขึ้นโดยสํานักเลขาธิการนายกรัฐมนตรี โดยมี นางชนิดา เกษมศุข ผู้ช่วยเลขาธิการนายกรัฐมนตรี นางเบญจภา ศรีสุรัตน์ ผู้อํานวยการกองพิธีการ และผู้เข้าอบรมเข้าร่วม
สําหรับ โครงการฝึกอบรมหลักสูตรงานพิธีการของผู้นํา ประจําปีงบประมาณ พ.ศ.2566 ครั้งนี้จัดขึ้นเป็นรุ่นที่ 2 มีระยะเวลาในการฝึกอบรมระหว่างวันที่ 28 สิงหาคม - 1 กันยายน 2566 โดยผู้เข้ารับการอบรมเป็นบุคลากรของสํานักเลขาธิการนายกรัฐมนตรี และบุคลากรจากหน่วยงานภายนอกที่ปฏิบัติหน้าที่ด้านพิธีการ รวมทั้งสิ้น 30 คน มีวัตถุประสงค์เพื่อพัฒนาและเสริมสร้างองค์ความรู้ด้านงานพิธีการ และสร้างเครือข่ายผู้ปฏิบัติงานด้านพิธีการ ซึ่งผู้เข้ารับการอบรมจะได้รับความรู้จากวิทยากรที่มาจากองค์กรชั้นนํา เพื่อนําองค์ความรู้และวิธีการปฏิบัติตามหลักการสากลมาใช้ได้อย่างถูกต้อง เหมาะสม
รัฐมนตรีประจําสํานักนายกรัฐมนตรี กล่าวว่า ผู้ปฏิบัติหน้าที่ด้านงานพิธีการ เปรียบเสมือนปราการด่านแรกที่ต้องมีความพร้อมตามมาตรฐานสากล เพื่อให้งานพิธีที่เกี่ยวข้องกับบุคคลสําคัญเป็นไปอย่างราบรื่น บรรลุตามวัตถุประสงค์ และสร้างความประทับใจแก่ผู้ร่วมงาน อีกทั้ง ยังมีส่วนช่วยในการส่งเสริมภาพลักษณ์ที่ดีให้กับบุคลากรและองค์กรต่อการรับรู้ของสาธารณชนได้ด้วย ทั้งนี้ จะส่งผลต่อความเชื่อมั่น ความไว้วางใจ นําไปสู่การเป็นที่ยอมรับจากบุคคลหรือสังคมทั่วไป รวมถึงสังคมระหว่างประเทศ ซึ่งหัวใจสําคัญของงานพิธีการคือ “คน” ผู้ซึ่งเป็นผู้กําหนดและขับเคลื่อนงานพิธีการให้ประสบผลสําเร็จ ดังนั้น ผู้ปฏิบัติงานด้านพิธีการทั้งในระดับองค์กรจนถึงระดับประเทศต้องมีความเชี่ยวชาญ มีองค์ความรู้ และต้องมีการฝึกฝนเพื่อเสริมทักษะให้มีความชํานาญอย่างสม่ําเสมอ
รัฐบาลไทย-ข่าวทำเนียบรัฐบาล-​มหกรรมวิทยาศาสตร์และเทคโนโลยีแห่งชาติ ประจำปี 2566
วันจันทร์ที่ 28 สิงหาคม 2566
28/08/2566
​มหกรรมวิทยาศาสตร์และเทคโนโลยีแห่งชาติ ประจําปี 2566
วันศุกร์ที่ 18 สิงหาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงการอุดมศึกษา วิทยาศาสตร์ วิจัยและนวัตกรรม เชิญชวนประชาชนเที่ยวงาน
“มหกรรมวิทยาศาสตร์และเทคโนโลยีแห่งชาติ ประจําปี 2566” เนื่องในสัปดาห์วิทยาศาสตร์แห่งชาติ
ภายในงานมีนิทรรศการและกิจกรรมมากมาย เช่น นิทรรศการ “สู่สูญพันธุ์ : On the Edge of Extinction”
ชมตัวอย่างสัตว์ที่สูญพันธุ์หรือเชื่อว่าอาจสูญพันธุ์ไปแล้วในรูปแบบสัตว์สตัฟฟ์ที่อาจไม่มีใครเคยได้เห็นตัวจริง
รวมเป็นจํานวนมากที่สุดครั้งหนึ่งที่เคยมีมา และสุดยอดเทคโนโลยี Mid Journey Art
สร้างสรรค์ภาพศิลปะจากคําสั่งการของมนุษย์ ผู้สนใจเข้าชมงานได้ฟรี ถึง 20 ส.ค.2566 เวลา 10.00–20.00
น. ที่ หอศิลปวัฒนธรรมแห่งกรุงเทพมหานคร และเวลา 09.00-19.00 น. ที่อาคาร 9-11 อิมแพ็คเมืองทองธานี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เร่งเก็บกักน้ำช่วงปลายฤดูฝน รองรับปรากฏการณ์เอลนีโญ
วันจันทร์ที่ 28 สิงหาคม 2566
เร่งเก็บกักน้ําช่วงปลายฤดูฝน รองรับปรากฏการณ์เอลนีโญ
.....
กรมชลประทาน เผยสถานการณ์น้ําในอ่างเก็บน้ําขนาดใหญ่-ขนาดกลางทั่วประเทศ ข้อมูล ณ 25 ส.ค. 66 มีปริมาณน้ําในอ่างฯ รวมกัน 41,916 ล้าน ลบ.ม. (ร้อยละ 55) และมีปริมาณน้ํา “ใช้การได้” รวมกันประมาณ 17,975 ล้าน ลบ.ม.
.
ทั้งนี้ ได้กําชับโครงการชลประทานทั่วประเทศให้เร่ง “เก็บกักน้ําช่วงปลายฤดูฝน” ให้ได้มากที่สุด เพื่อเป็นการเตรียมความพร้อมรับมือปรากฏการณ์เอลนีโญ ที่มีแนวโน้มความรุนแรงเพิ่มขึ้น
.
สําหรับการคาดการณ์ “ปริมาณน้ําต้นทุน” เพื่อใช้ในช่วงฤดูแล้งปี 66/67 ทั้งประเทศ:
• ณ วันที่ 1 พ.ย. 66 จะมีปริมาณ “น้ําใช้การได้” รวมกันประมาณ 22,825 ล้านลูกบาศก์เมตร
• ใช้ในการวางแผนเพาะปลูกข้าวนาปรัง ปี 66/67 ทั้งประเทศ ได้ประมาณ 2.21 ล้านไร่ ซึ่งน้อยกว่าปี 65 จํานวน 8.22 ล้านไร่ เนื่องจากปริมาณน้ําต้นทุนต้นฤดูแล้งมีอยู่อย่างจํากัด
.
ทั้งนี้ ผลกระทบจากปรากฎการณ์เอลนีโญ จะส่งผลให้ในหลายพื้นที่มีปริมาณฝนตกน้อยลงกว่าปกติ โดยเฉพาะลุ่มน้ําเจ้าพระยา 4 เขื่อนหลัก ได้แก่ เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์ มีปริมาณน้ํา “อยู่ในเกณฑ์น้อยมาก” ทําให้ไม่สามารถสนับสนุนน้ําเพื่อการเพาะปลูกพืชฤดูแล้งหรือข้าวนาปรังได้
.
สําหรับปริมาณน้ําใช้การจํานวนดังกล่าว จะเพียงพอเฉพาะการอุปโภคบริโภค รักษาระบบนิเวศ และแผนการเพาะปลูกพืชไร่ พืชผัก และไม้ผล ไม้ยืนต้น รวมกว่า 2.28 ล้านไร่ เท่านั้น
.
ดังนั้น จึงขอความร่วมมือเกษตรกรที่ได้ทําการเพาะปลูกข้าวนาปีรอบแรกและเก็บเกี่ยวแล้วเสร็จ “ให้งดเพาะปลูกข้าวนาปีต่อเนื่อง” เนื่องจากปริมาณน้ําต้นทุนที่มีอยู่อย่างจํากัด ลดความเสี่ยงผลผลิตทางการเกษตรเสียหายจากการขาดแคลนน้ํา
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้ว่าฯ นครศรีธรรมราช นำทีมลงพื้นที่บัญชาการเหตุการณ์ไฟไหม้ป่าพรุควนเคร็ง พื้นที่อำเภอชะอวด และอำเภอเชียรใหญ่ พร้อมให้กำลังใจเจ้าหน้าที่ ปฏิบัติงานเต็มกำลังความสามารถ
วันจันทร์ที่ 28 สิงหาคม 2566
28/08/2566
ผู้ว่าฯ นครศรีธรรมราช นําทีมลงพื้นที่บัญชาการเหตุการณ์ไฟไหม้ป่าพรุควนเคร็ง พื้นที่อําเภอชะอวด และอําเภอเชียรใหญ่ พร้อมให้กําลังใจเจ้าหน้าที่ ปฏิบัติงานเต็มกําลังความสามารถ
ผู้ว่าฯ นครศรีธรรมราช นําทีมลงพื้นที่บัญชาการเหตุการณ์ไฟไหม้ป่าพรุควนเคร็ง พื้นที่อําเภอชะอวด และอําเภอเชียรใหญ่ พร้อมให้กําลังใจเจ้าหน้าที่ ปฏิบัติงานเต็มกําลังความสามารถ คาดว่าจะดับไฟได้แล้วเสร็จภายในเย็นวันนี้
เมื่อวันที่ 27 ส.ค. 66 เวลา 15.30 น. นายอภินันท์ เผือกผ่อง ผู้ว่าราชการจังหวัดนครศรีธรรมราช เปิดเผยว่า จากสถานการณ์ไฟป่าในพื้นที่อําเภอชะอวดและอําเภอเชียรใหญ่ จังหวัดนครศรีธรรมราช ตนในฐานะผู้อํานวยการเหตุการณ์ฉุกเฉินจังหวัดนครศรีธรรมราช พร้อมด้วยนายเพิ่มศักดิ์ คงแก้ว ผู้อํานวยการสํานักอนุรักษ์ที่ 5 และคณะ ได้ลงพื้นที่ไปอํานวยการและให้กําลังใจเจ้าหน้าที่ดับไฟป่าในพื้นที่ป่าพรุควนเคร็ง 3 จุด ประกอบไปด้วย จุดที่ 1 หมู่ที่ 8 ตําบลควนเคร็ง อําเภอชะอวด จุดที่ 2 หมู่ที่ 11 ตําบลการะเกด อําเภอเชียรใหญ่ และจุดที่ 3 หมู่ที่ 12 ตําบลการะเกด อําเภอเชียรใหญ่ โดยในขณะนี้เจ้าหน้าที่กําลังระดมกําลังพลและอุปกรณ์ทุกชนิดเพื่อดับไฟอย่างเต็มที่ คาดว่าจะดับไฟได้ทั้งหมดในเย็นวันนี้
นายอภินันท์ เผือกผ่อง ผู้ว่าราชการจังหวัดนครศรีธรรมราช กล่าวว่า สถานการณ์ไฟป่าในขณะนี้ พบว่าในจุดที่ 1 หมู่ที่ 8 ต.ควนเคร็ง อ.ชะอวด เจ้าหน้าที่สามารถทําการดับไฟได้แล้ว และอยู่ระหว่างส่งเจ้าหน้าที่ลงไปตรวจสอบให้ไฟดับสนิท เพื่อป้องกันไม่ให้ไฟปะทุขึ้นมาอีก ส่วนในจุดที่ 2 หมู่ที่ 11 ต.การะเกด อ.เชียรใหญ่ มีไฟไหม้ป่าวัชพืช ราโพ ซึ่งมีเจ้าหน้าที่ดับไฟป่าและพี่น้องประชาชนที่อาศัยอยู่บริเวณใกล้เคียงช่วยกันดับไฟ โดยตนได้สั่งการให้รถน้ําและรถดับเพลิงของสํานักงานป้องกันและบรรเทาสาธารณภัยจังหวัดนครศรีธรรมราช และองค์กรปกครองส่วนท้องถิ่นในพื้นที่อําเภอเชียรใหญ่เข้าไปสนับสนุนโดยด่วน และในจุดที่ 3 คือ หมู่ที่ 12 ต.การะเกด อ.เชียรใหญ่ ในขณะนี้มีหัวหน้าสํานักงานป้องกันและบรรเทาสาธารณภัยจังหวัดนครศรีธรรมราช และผู้อํานวยการส่วนของกรมอุทยานฯ และกรมป่าไม้ พร้อมด้วยกําลังพลส่วนใหญ่ กําลังดับไฟอยู่ ซึ่งได้มีการโยกย้ายเครื่องสูบน้ําระยะไกล 2 เครื่อง พร้อมรถดับเพลิง และรถน้ํา ทําการสูบน้ําจากคลองชะอวด-แพรกเมือง เข้าไปดับไฟอย่างเต็มที่ เพราะมีพื้นที่ติดต่อกับโครงการจัดการป่าเสม็ดแบบครบวงจร อันเนื่องมาจากพระราชดําริ อ.เชียรใหญ่ จ.นครศรีธรรมราช ซึ่งเป็นแหล่งเรียนรู้ของเด็ก เยาวชน และประชาชน ทั้งนี้ จากการระดมสรรพกําลังและการประเมินจากเจ้าหน้าที่คาดว่าจะสามารถดับไฟได้ทุกจุดทั้งหมดในเย็นวันนี้
"ขณะนี้ได้เร่งประสานกับทุกหน่วยงานที่เกี่ยวข้องรับทราบสถานการณ์และเตรียมความพร้อมในการป้องกันไฟป่าและเตรียมพร้อมถึงผลกระทบที่อาจเกิดขึ้นในพื้นที่ เพราะสิ่งที่สําคัญ คือ การแบ่งพื้นที่ในการสกัดกั้นให้มีความชัดเจน โดยต้องใช้กําลังพลสมาชิกกองอาสารักษาดินแดน (อส.) ร่วมมือกับประชาชนจิตอาสาและชาวบ้านในพื้นที่ช่วยสกัดกั้นกันไม่ให้ไฟไหม้ป่าขยายวงกว้าง โดยใช้วิธีการสร้างความชุ่มชื้นบนผิวดิน เพื่อตัดทางไฟและสกัดกั้นไฟไม่ให้มีไฟลามไปยังจุดอื่น และหากพี่น้องประชาชนพบไฟไหม้ป่าในพื้นที่จังหวัดนครศรีธรรมราช สามารถแจ้งได้ที่สายด่วนพิทักษ์ป่า 1362 ตลอด 24 ชั่วโมง" ผวจ.นครศรีธรรมราช กล่าวทิ้งท้าย
รัฐบาลไทย-ข่าวทำเนียบรัฐบาล-พม. เตรียมจัดงานมหกรรมด้านการพัฒนาสังคม 2566 พร้อมเชิญชวนประชาชนเข้าชม 31 ส.ค. ถึง 1 ก.ย. นี้
วันจันทร์ที่ 28 สิงหาคม 2566
พม. เตรียมจัดงานมหกรรมด้านการพัฒนาสังคม 2566 พร้อมเชิญชวนประชาชนเข้าชม 31 ส.ค. ถึง 1 ก.ย. นี้
พม. เตรียมจัดงานมหกรรมด้านการพัฒนาสังคม 2566 พร้อมเชิญชวนประชาชนเข้าชม 31 ส.ค. ถึง 1 ก.ย. นี้
วันนี้ (28 ส.ค. 66) เวลา 09.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวงการพัฒนาสังคมและความมั่นคงของมนุษย์ (พม.) มีภารกิจสําคัญในการขับเคลื่อนงานพัฒนาสังคมเพื่อยกระดับคุณภาพชีวิตที่ดีอย่างมั่นคงและยั่งยืนสําหรับประชาชนทุกกลุ่มเป้าหมายและทุกช่วงวัยตั้งแต่เด็ก เยาวชน สตรีและครอบครัว ผู้สูงอายุ คนพิการ และผู้ด้อยโอกาส รวมถึงผู้มีรายได้น้อย อีกทั้งบูรณาการการทํางานร่วมกับภาคีเครือข่ายทุกภาคส่วนเพื่อเป็นหุ้นส่วนทางสังคมอย่างเข้มแข็ง ทั้งนี้ กระทรวง พม. จึงได้กําหนดการจัดงานมหกรรมด้านการพัฒนาสังคม กระทรวงการพัฒนาสังคมและความมั่นคงของมนุษย์ (พม.) 2566 ระหว่างวันที่ 31 ส.ค. 66 - 1 ก.ย. 66 เวลา 09.00 น. เป็นต้นไป ณ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายอนุกูล กล่าวเพิ่มเติมว่า งานมหกรรมด้านการพัฒนาสังคมฯ ครั้งนี้ กระทรวง พม. มีความตั้งใจที่จะนําเสนอข้อเสนอการพัฒนาองค์กรและนโยบายด้านสังคมจากกลุ่มคนรุ่นใหม่ (New Gen) ของกระทรวง พม. ผลการดําเนินงานด้านสังคมที่สําคัญของกระทรวง พม. ผลงานวิชาการและนวัตกรรมทางสังคมสําหรับกลุ่มเป้าหมาย และความร่วมมือของหุ้นส่วนทางสังคมจากภาคีเครือข่ายทั้งในประเทศและระหว่างประเทศ อีกทั้งมีการออกร้านบริการและจําหน่ายผลิตภัณฑ์ทอฝัน by พม. และกลุ่มเป้าหมายจากทั่วประเทศ รวมทั้งชุมชนและภาคีเครือข่าย กว่า 40 ร้าน อาทิ อาหาร เครื่องดื่ม เสื้อผ้า เครื่องประดับ และงานฝีมือต่างๆ การจําหน่ายและประมูลทรัพย์หลุดจํานําจากสถานธนานุเคราะห์ กิจกรรมการแสดงความสามารถของกลุ่มเด็ก เยาวชน ผู้สูงอายุ และคนพิการ เป็นต้น นอกจากนี้ ยังมีการจัดพิธีมอบโล่เกียรติคุณแก่ผู้เกษียณอายุราชการ กระทรวง พม. ประจําปี 2566 ในวันที่ 31 ส.ค. 66 และพิธีวันลูกประชาบดี ในวันที่ 1 ก.ย. 66 ซึ่งเป็นวันสถาปนากรมประชาสงเคราะห์ หรือ กรมพัฒนาสังคมและสวัสดิการ ในปัจจุบัน
ทั้งนี้ ขอเชิญชวนพี่น้องประชาชนเข้าร่วมงานมหกรรมด้านการพัฒนาสังคมฯ ระหว่างวันที่ 31 ส.ค. 66 - 1 ก.ย. 66 เวลา 09.00 น. เป็นต้นไป ณ กระทรวง พม. เพื่อร่วมกันขับเคลื่อนการพัฒนาสังคมอย่างมีคุณภาพไปด้วยกัน
#ช่วย24ชั่วโมง #พม24ชม #ข่าวพม #esshelpme